দানি কারভাহাল

দানিয়েল কারভাহাল রামোস (স্পেনীয়: Dani Carvajal, স্পেনীয় উচ্চারণ: [daˈnjel kaɾβaˈxal ˈramos]; জন্ম: ১১ জানুয়ারি ১৯৯২; দানি কারভাহাল নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল মাদ্রিদ এবং স্পেন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন। ১৯৯৯–২০০০ মৌসুমে, মাত্র ৭ বছর বয়সে, স্পেনীয় ফুটবল ক্লাব এডিসিআর লেমান্সের যুব পর্যায়ের হয়ে খেলার মাধ্যমে কারভাহাল ফুটবল জগতে প্রবেশ করেছেন এবং পরবর্তীকালে রিয়াল মাদ্রিদের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১০–১১ মৌসুমে, রিয়াল মাদ্রিদ কাস্তিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; রিয়াল মাদ্রিদ কাস্তিয়ার হয়ে তিনি ৬৮ ম্যাচে ৩টি গোল করেছেন। অতঃপর ২০১২–১৩ মৌসুমে তিনি প্রায় ৫ মিলিয়ন ইউরোর বিনিময়ে জার্মান ক্লাব বায়ার লেভারকুজেনে যোগদান করেছেন। ২০১৩–১৪ মৌসুমে, তিনি প্রায় ৭ মিলিয়ন ইউরোর বিনিময়ে বায়ার লেভারকুজেন হতে স্পেনীয় ক্লাব রিয়াল মাদ্রিদে যোগদান করেছেন। ২০১০ সালে, কারভাহাল স্পেন অনূর্ধ্ব-১৯ দলের হয়ে স্পেনের বয়সভিত্তিক পর্যায়ে অভিষেক করেছিলেন। প্রায় ৫ বছর যাবত স্পেনের বয়সভিত্তিক দলের হয়ে খেলার পর, তিনি ২০১৪ সালে স্পেনের হয়ে আন্তর্জাতিক পর্যায়ে অভিষেক করেছেন; স্পেনের জার্সি গায়ে তিনি এপর্যন্ত ২৫ ম্যাচে অংশগ্রহণ করেছেন। তিনি স্পেনের হয়ে ২০১৮ ফিফা বিশ্বকাপে অংশগ্রহণ করেছেন। ব্যক্তিগতভাবে, কারভাহাল বেশ কিছু পুরস্কার জয়লাভ করেছেন, যার মধ্যে ২০১৩–১৪ এবং ২০১৬–১৭ উয়েফা চ্যাম্পিয়নস লিগের মৌসুম সেরা একাদশে অন্তর্ভুক্তি অন্যতম। দলগতভাবে, কারভাহাল এপর্যন্ত ১৯টি শিরোপা জয়লাভ করেছেন, যার মধ্যে ১৭টি রিয়াল মাদ্রিদের হয়ে এবং ২টি স্পেনের হয়ে জয়লাভ করেছেন। দানিয়েল কারভাহাল রামোস ১৯৯২ সালের ১১ই জানুয়ারি তারিখে স্পেনের লেগানেসে জন্মগ্রহণ করেছেন এবং সেখানেই তার শৈশব অতিবাহিত করেছেন। কারভাহাল স্পেন অনূর্ধ্ব-১৯ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। তিনি স্পেন অনূর্ধ্ব-১৯ দলের হয়ে ২০১১ উয়েফা ইউরোপীয় অনূর্ধ্ব-১৯ চ্যাম্পিয়নশিপের শিরোপা জয়লাভ করেছেন, যার মাধ্যমে তার দল উক্ত প্রতিযোগিতার ইতিহাসে অষ্টমবারের মতো শিরোপা ঘরে তুলতে সক্ষম হয়েছিল। অতঃপর ২০১৩ স্পেন অনূর্ধ্ব-২১ দলের হয়ে তিনি ২০১৩ উয়েফা ইউরোপীয় অনূর্ধ্ব-২১ চ্যাম্পিয়নশিপে অংশগ্রহণ করেছেন, উক্ত প্রতিযোগিতার ফাইনালে পূর্ণ সময় শেষে তার দল ইতালি অনূর্ধ্ব-২১ দলকে ৪–২ গোলের ব্যবধানে পরাজিত করে শিরোপা জয়লাভ করেছিল; উক্ত প্রতিযোগিতায় তিনি মাত্র ১ ম্যাচে অংশগ্রহণ করেছিলেন। স্পেনের বয়সভিত্তিক দলের হয়ে তিনি প্রায় ৫ বছরে ২১ ম্যাচে অংশগ্রহণ করে ১টি গোল এবং ২টি শিরোপা জয়লাভ করেছেন। তিনি ২০১৩ সালের ৫ই সেপ্টেম্বর তারিখে অনুষ্ঠিত ম্যাচে অস্ট্রিয়া অনূর্ধ্ব-২১ দলের বিরুদ্ধে স্পেনের বয়সভিত্তিক দলের হয়ে প্রথমবারের মতো গোল করেছেন; এছাড়াও উক্ত ম্যাচে তিনি ২টি অ্যাসিস্ট করেছেন। ২০১৪ সালের ৪ঠা সেপ্টেম্বর তারিখে, মাত্র ২২ বছর ৭ মাস ২৪ দিন বয়সে, ডান পায়ে ফুটবল খেলায় পারদর্শী কারভাহাল ফ্রান্সের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে স্পেনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, তবে ম্যাচের ৭৮তম মিনিটে মধ্যমাঠের খেলোয়াড় ইস্কোর বদলি খেলোয়াড় হিসেবে তিনি মাঠ ত্যাগ করেন; ম্যাচে তিনি ১২ নম্বর জার্সি পরিধান করে রক্ষণভাগের খেলোয়াড় হিসেবে খেলেছেন। ম্যাচটি ফ্রান্স ১–০ গোলের ব্যবধানে জয়লাভ করেছিল। কারভাহাল রাশিয়ায় অনুষ্ঠিত ২০১৮ ফিফা বিশ্বকাপের জন্য ফের্নান্দো ইয়েরোর অধীনে ঘোষিত স্পেন দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পান। ২০১৮ সালের ২০শে জুন তারিখে, তিনি ইরানের বিরুদ্ধে গ্রুপ পর্বে নিজেদের দ্বিতীয় ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন। উক্ত বিশ্বকাপে তিনি ৩ ম্যাচে ১টি অ্যাসিস্ট করেছেন। ১৩ আগস্ট ২০২১ পর্যন্ত হালনাগাদকৃত। "Acta del Partido celebrado el 19 de mayo de 2019, en Madrid" [Minutes of the Match held on 19 May 2019, in Madrid] (Spanish ভাষায়)। Royal Spanish Football Federation। ১৫ জুন ২০২০ তারিখে মূল থেকে আর্কাইভ করা। সংগ্রহের তারিখ ১৪ জুন ২০১৯। উদ্ধৃতি শৈলী রক্ষণাবেক্ষণ: অচেনা ভাষা (link) "FIFA Club World Cup UAE 2017: List of players: Real Madrid CF" (পিডিএফ)। FIFA। ১৬ ডিসেম্বর ২০১৭। পৃষ্ঠা 5। ২৩ ডিসেম্বর ২০১৭ তারিখে মূল (PDF) থেকে আর্কাইভ করা। সংগ্রহের তারিখ ২৩ ডিসেম্বর ২০১৭।  "Daniel Carvajal - Defender First Team"। Real Madrid C.F.। সংগ্রহের তারিখ ১৩ আগস্ট ২০২১।  "Daniel Carvajal LaLiga Santander"। লা লিগা। ২৮ জুন ২০২১। সংগ্রহের তারিখ ১৩ আগস্ট ২০২১।  "UEFA Champions League squad of the season"। UEFA। ২ জুন ২০১৪। সংগ্রহের তারিখ ১০ আগস্ট ২০১৬।  "UEFA Champions League squad of the season"। UEFA। ৫ জুন ২০১৭। সংগ্রহের তারিখ ৬ জুন ২০১৭।  "Czech Republic-Spain - Under-19"। UEFA.com। সংগ্রহের তারিখ ১৩ আগস্ট ২০২১।  "Experience and talent fill Spain U21 selection"। UEFA। সংগ্রহের তারিখ ৬ জুন ২০১৩।  "Thiago treble helps Spain retain Under-21 crown"। UEFA.com। ১৮ জুন ২০১৩। সংগ্রহের তারিখ ১৩ আগস্ট ২০২১।  "Spain [U21] - AppearancesU21 EURO 2013"। worldfootball.net। ২৭ নভেম্বর ২০২০। সংগ্রহের তারিখ ১৩ আগস্ট ২০২১।  "Austria U21 - Spain U21, Sep 5, 2013 - UEFA European Under-21 Championship Qualifying - Match sheet"। Transfermarkt। ৫ সেপ্টেম্বর ২০১৩। সংগ্রহের তারিখ ১৩ আগস্ট ২০২১।  "Austria - Spain 2:6 (U21 EURO Qualifiers 2013/2014, Group 4)"। worldfootball.net। সংগ্রহের তারিখ ১৩ আগস্ট ২০২১।  "Spain 1:0 (Friendlies 2014, September)"। worldfootball.net। ২৭ নভেম্বর ২০২০। সংগ্রহের তারিখ ১৩ আগস্ট ২০২১।  "Spain, Sep 4, 2014 - International Friendlies - Match sheet"। Transfermarkt। ৪ সেপ্টেম্বর ২০১৪। সংগ্রহের তারিখ ১৩ আগস্ট ২০২১।  Strack-Zimmermann, Benjamin (৪ সেপ্টেম্বর ২০১৪)। "France vs. Spain (1:0)"। National Football Teams। সংগ্রহের তারিখ ১৩ আগস্ট ২০২১।  "FIFA World Cup Russia 2018™: List of Players" (পিডিএফ)। fifadata.com (ইংরেজি ভাষায়)। ফিফা। ১০ জুন ২০১৮। পৃষ্ঠা ১৭। ৬ ডিসেম্বর ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ আগস্ট ২০২১।  "Spain leave Cesc Fabregas, Alvaro Morata, Marcos Alonso out of World Cup squad"। ESPN। ২১ মে ২০১৮।  "Iran - Spain, Jun 20, 2018 - World Cup 2018 - Match sheet"। Transfermarkt। ২০ জুন ২০১৮। সংগ্রহের তারিখ ১৩ আগস্ট ২০২১।  Strack-Zimmermann, Benjamin (২০ জুন ২০১৮)। "Iran vs. Spain (0:1)"। National Football Teams। সংগ্রহের তারিখ ১৩ আগস্ট ২০২১।  "Iran - Spain 0:1 (World Cup 2018 Russia, Group B)"। worldfootball.net। ২৭ নভেম্বর ২০২০। সংগ্রহের তারিখ ১৩ আগস্ট ২০২১।  "Spain - Appearances World Cup 2018"। worldfootball.net। ২৭ নভেম্বর ২০২০। সংগ্রহের তারিখ ১৩ আগস্ট ২০২১।  উইকিমিডিয়া কমন্সে দানি কারভাহাল সংক্রান্ত মিডিয়া রয়েছে। দানি কারভাহাল – ফিফা প্রতিযোগিতার রেকর্ড (ইংরেজি) দানি কারভাহাল – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে দানি কারভাহাল (ইংরেজি) সকারবেসে দানি কারভাহাল (ইংরেজি) বিডিফুটবলে দানি কারভাহাল (ইংরেজি) ট্রান্সফারমার্কেটে দানি কারভাহাল (ইংরেজি) ওয়ার্ল্ডফুটবল.নেটে দানি কারভাহাল (ইংরেজি) ইএসপিএন এফসিতে দানি কারভাহাল (ইংরেজি) ন্যাশনাল-ফুটবল-টিমস.কমে দানি কারভাহাল (ইংরেজি)